Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Valtierrako Udalaren

2021eko

Kontu Orokorra

2023ko martxoa

Aurkibidea

[I. Sarrera 3](#_Toc132869858)

[II. Fiskalizazioaren helburuak eta norainokoa 4](#_Toc132869859)

[III. Iritzia, salbuespenekin 5](#_Toc132869860)

[IV. Iritziaren oinarria, salbuespenekin 6](#_Toc132869861)

[V. Auditoretzako funtsezko gaiak 7](#_Toc132869862)

[VI. Azpimarra egiteko paragrafoa 8](#_Toc132869863)

[VII. Bestelakoak 9](#_Toc132869864)

[VIII. Bestelako lege- eta erregelamendu-errekerimenduei buruzko informazioa 10](#_Toc132869865)

[IX. Valtierrako Udalaren erantzukizuna 11](#_Toc132869866)

[X. Nafarroako Kontuen Ganberaren erantzukizuna 12](#_Toc132869867)

[XI. Muntako gomendioak 13](#_Toc132869868)

[1. gehigarria. Valtierrako Udalaren 2021eko Kontu Orokorraren laburpena 14](#_Toc132869869)

[2. gehigarria. Valtierrako Udala 18](#_Toc132869870)

[3. gehigarria. Arau-esparrua 20](#_Toc132869871)

[4. gehigarria. Oharrak eta fiskalizazioaren aurkikuntza gehigarriak 21](#_Toc132869872)

[4.1 2021eko aurrekontu orokorra 21](#_Toc132869873)

[4.2 Udalaren egoera ekonomiko-finantzarioa 2021-12-31n 22](#_Toc132869874)

[4.3 Aurrekontu-egonkortasunaren eta finantza-iraunkortasunaren printzipioak. 24](#_Toc132869875)

[4.4 Kudeaketa-alor garrantzitsuak 24](#_Toc132869876)

I. Sarrera

Kontuen Ganberak, abenduaren 20ko 19/1984 Foru Lege arautzailearekin eta 2022ko jarduera programarekin bat etorriz, Valtierrako Udalaren 2021eko ekitaldiko kontu orokorra fiskalizatu du.

Azterketa lana 2022ko azarotik 2023ko otsailera bitarte egin zuen auditoretza-enpresa pribatu batek, eta Kontuen Ganberako talde batek —auditoretzako teknikari batek eta auditore batek— gainbegiratu zuen, Kontuen Ganberako zerbitzu juridiko, informatiko eta administratiboekin lankidetzan.

Jarduketa horren emaitzak Valtierrako Udaleko alkateari jakinarazi zitzaizkion, egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Ezarritako epea igarota, ez da alegaziorik aurkeztu.

Udaleko langileei eskerrak ematen dizkiegu lan hau egiteko eman diguten laguntzarengatik.

Txosten honetako datu ekonomiko guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

II. Fiskalizazioaren helburuak eta norainokoa

Gure lanaren xedea da gai hauei buruz gure iritzia ematea:

* Ea kontu orokorrak, alderdi esanguratsu guztietan, irudi fidela ematen duen 2021eko abenduaren 31ko ondareari, finantza-egoerari, aurrekontu-likidazioari eta emaitza ekonomikoari buruz, bat etorriz finantza-informazioa dela-eta aplikatzekoa den arau-esparruarekin eta, bereziki, bertan jasota dauden kontabilitate- eta aurrekontu-printzipio eta -irizpideekin.
* Horrez gain, eta finantza-fiskalizazioaz denaz bezainbatean, Valtierrako Udalak legezkotasuna bete ote duen aztertu da, langileriari eta administrazio-kontratazioari dagokienez. Horri buruzko ondorioak txosten honetako VIII. kapituluan jasota datoz —“Bestelako lege- eta erregelamendu-errekerimenduei buruzko informazioa”—.

Lanaren norainokoa izan da Valtierrako Udalaren 2021eko ekitaldiko kontu orokorra, udalak Nafarroako Foru Komunitateko Administrazioari igorri diona. Nafarroako Toki Administraziorako Kontabilitate Instrukzio Orokorra onesten duen irailaren 21eko 272/1998 Foru Dekretuarekin bat, honako hauek osatu behar dute kontu orokorra:

1. Udalaren kontua, honako hauek osatua:

- Aurrekontuaren likidazio-espedientea.

- Ekonomia-, ondare- eta finantza-egoeraren espedientea, zeina egoera-balantzeak eta galera-irabazien kontuak osatzen baitute.

- Udalaren kontuaren eranskinak: diruzaintzako egoera-orria, etorkizunerako hitzartuta dauden gastuen eta diru-sarreren egoera-orria, baloreen egoera-orria eta mugimendua, eta tasa eta prezio publikoekin finantzatutako zerbitzuen kostuei buruzko oroitidazkia.

1. Kontu orokorraren eranskinak: oroitidazkia, zorraren egoera eta kontu-hartzailetzaren txostena.

Legedia betetzea denaz bezainbatean, norainokoa dagokie txosten honen 4. eranskinean aipatzen diren laginetan berrikusitako eragiketei.

Fiskalizazioaren denbora-norainokoa 2021eko ekitaldiari dagokio, baina beste ekitaldi batzuei buruz behar diren egiaztapenak egin dira, ezarritako helburuak hobeki lortzeko.

III. Iritzia, salbuespenekin

Nafarroako Kontuen Ganberak, hari buruzko abenduaren 20ko 19/1984 Foru Legeak esleitzen dizkion eskumenak baliatuz, Valtierrako Udalaren kontu orokorra fiskalizatu du. Kontu orokorrak osagai nagusi hauek ditu: 2021eko abenduaren 31ko balantzea, ekonomia- eta ondare-emaitzaren kontua eta data horretan amaitutako ekitaldiari buruzko oroitidazkia.

Gure iritziz, "Iritziaren oinarria, salbuespenekin” atalean norainokoaz azaldutako mugak izan ditzakeen eraginengatik ez bada, Kontu Orokorrak irudi leiala erakusten du, alderdi esanguratsu guztietan, ondareari eta Udalaren 2021eko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitate- eta aurrekontu-arloko printzipio eta irizpideei jarraituz.

IV. Iritziaren oinarria, salbuespenekin

* Balantzeko ibilgetu materialaren kontuan ekaitz-tanga baten hobekuntza erregistratu da, 587.762 euroko zenbateko azpibalioetsikoa.
* Ekitaldi honetan, 413.517 euroko betebeharrak onartu ditu udalak, 2022ko otsailean egiazki egindako zenbait maileguren amortizazio aurreratuei dagozkienak. Hortaz, kontabilitateko egoera-orrietan gainbalioetsita ageri dira betebehar onartu garbiak eta ekitaldia ixtean ordaintzeke zeuden betebeharrak; balantzean, berriz, azpibalioetsirik dago "Jasotako maileguen" kontua.
* Balantzean, aurreko ekitaldietatik heldu den 28.039 euroko gorabehera dago aktiboaren eta pasiboaren artean.
* Udalak ez du ondasunen inbentario gaurkotu, zehaztu eta baloraturik; hortaz, ezin izan da ibilgetuaren kontabilitate-saldoaren arrazoizkotasunaren ebidentziarik lortu. Saldo hori 27 milioikoa zen 2021eko abenduaren 31n.

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan ezarritakoaren arabera; halaber, kanpo-kontroleko organoen fiskalizazio gida praktikoak (GPF-OCEX) erabili ditugu. Arau horien indarrez dugun erantzukizuna aurrerago deskribatuko dugu, txosten honetako “Kontuen Ganberaren erantzukizunak” atalean hain zuzen ere.

Kontu orokorrari buruzko fiskalizazioan aplikatu behar ditugun eskakizun etikoekin eta independentzia babestearen arlokoekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.

Gure ustez lortu dugun auditoria-ebidentziak behar adinako oinarria, eta egokia, jasotzen du gure fiskalizazio-iritzia salbuespenekin emateko.

V. Auditoretzako funtsezko gaiak

Auditoretzako funtsezko gaiak dira, gure iritzi profesionalaren arabera, esanahi handiena izan dutenak aztertutako aldiko kontu orokorrari egin diogun fiskalizazioan. Gai horiek kontu orokorraren osotasunari buruzko auditoretzaren testuinguruan eta kontu orokorrari buruzko iritzia taxutzerakoan jorratu ditugu, eta ez dugu bereiz azalduko gai horien gaineko iritzirik.

Txosten honetako “Salbuespenekin emandako iritziaren oinarria” atalean azaldutako gorabeherak salbu, ez dugu gure fiskalizazioan funtsezkotzat jotako inolako gorabeheraren berririk ematen.

VI. Azpimarra egiteko paragrafoa

Valtierrako Udalaren egoera finantzarioa ona da. Aurrezki garbia positiboa da, esan nahi baita udalak behar adina baliabide sortzen duela funtzionamendu gastuei eta finantza-zamari aurre egiteko. Murriztu egin da zor bizia, eta udalak diruzaintzako gerakin handia dauka; hortaz, badu likideziarik geroagoko ekitaldietako aurrekontu-aldaketak finantzatzeko.

VII. Bestelakoak

* Udalak adierazi digunez, COVID-19aren pandemiak 2021eko jardueran ere izan du eragina. Errefortzuko langileak kontratatu ziren, Nafarroako Gobernuak diruz lagunduta, 0tik 3 urtera bitarteko zentroan, eta ikastetxea garbitzeko orduak igo ziren. Ez zen herriko festarik ospatu, eta horren ordez kultur jarduerak egin ziren udan, bai eta festa-ekitaldi batzuk ere abenduan. Ez zen emergentziazko kontrataziorik egin, eta ez ziren onetsi 2020an egindako emergentziazko kontratazioen espedienteak.

Ezin izan dira zenbatetsi pandemiarekin lotutako gastu eta diru-sarrera guztiak, pandemiarekin zuzenean lotutako bi aurrekontu-partida sortu direlako soilik: "Foru aginduak ukitutako enpresendako laguntzak" eta "Zenbait gastu, COVIDa dela-eta". Gastuak, guztira, 5.462 eurokoak izan dira, baina zenbateko hori ez dugu uste COVIDak udalaren jardueran izandako eragina erakusten duenik.

* Ohartarazi egin behar dugu 2020ko kontu orokorrari buruzko auditoretzarik ez dela egin, eta, hortaz, 2021eko kontu orokorrean —konparazioa egite aldera— ekitaldi hori dela-eta jasotako informazioari buruzkorik ere ez.
* Betean Auditoría SLP auditoretza-enpresak egin du, Nafarroako Kontuen Ganberarekin sinatutako kontratua betez, auditoretza egin zaion entitatearen kontu orokorrari buruzko fiskalizazioaren landa-lana. Kontuen Ganbera enpresa horrek egindako lanean oinarritu da txosten hau egiteko.

VIII. Bestelako lege- eta erregelamendu-errekerimenduei buruzko informazioa

Valtierrako Udalaren 2021eko Kontu Orokorrari buruz egin dugun finantza-auditoretzan aurreikusitako norainokoa aintzat hartuta, honako hauetan legezkotasuna bete ote den aztertu dugu:

* Langileen arloa, zeina abuztuaren 30eko 251/1993 Legegintzako Foru Dekretuak arautzen baitu gehienbat; horren biez, Nafarroako Administrazio Publikoen zerbitzuko Langileen Estatutuaren Testu Bategina onetsi zen, bai eta hura garatzeko xedapenak ere.
* Administrazio-kontratazioa, zeina Kontratu Publikoei buruzko apirilaren 13ko 2/2018 Foru Legeak —aurrerantzean, KPFL— arautzen baitu gehienbat.

Egiaztapen hori egiteko, zenbait auditoretza-prozedura erabili ditugu: ezarritako barne-kontrolaren egiaztapena eta auditoretza-lanaren planifikazioan aurreikusitako prozedura analitiko eta substantiboak.

Ebidentzia nahikoa eta egokia lortu dugu pentsatzeko ezen legezkotasun-alderdi esanguratsuenak bete direla, aplikatutako prozedurekin, adierazitako alderdi horiei dagokienez. Hona ez-betetzeak:

* Musika eskolarako irakasleak lanaldi partzialean kontratatzearen arloan, prozedurak ez du bermatzen publizitate, berdintasun, merezimendu eta gaitasun printzipioak betetzen direla.
* Administrazio-kontratazioaren arloan, esleipen-hartzaileek ematen jarraitzen dituzten zerbitzuak ordaindu ditu udalak, nahiz eta gainditu egin den kontratuetarako ezarritako gehieneko epea. Liburutegia, musika eskola eta ikastetxea garbitzeko kontratuaren kasuan, berriz, handitu egin dira eman beharreko zerbitzuak. Udalak emandako informazioaren arabera, honako hauek dira muga-egunera iritsita 2021ean betebeharrak onartu beharra eragin zuten kontratuak:

|  |  |  |
| --- | --- | --- |
| Deskribapena  | Kontratuaren muga-eguna | ABG, 2021 |
| Liburutegia, musika eskola eta ikastetxea garbitzea | 2014/01/04 | 54465 |
| Ur-araztegiaren mantentze-lanak | 2011/01/30 | 35140 |
| Hirigintza arloko aholkularitza | 2016/09/17 | 33369 |
| Udaletxea garbitzea | 2014/01/04 | 27430 |
| Kultur-etxeko atezaintza, mantentze-lanak eta garbiketa | 2018/02/01 | 20665 |
| Tokiko telebista-kanala[[1]](#footnote-1) | 2016/07/19 | 19483 |
| ABG, guztira, muga-egunera iritsitako kontratuen arabera |   | 190.552 |

IX. Valtierrako Udalaren erantzukizuna

Valtierrako Udaleko Kontu-hartzailetza da kontu orokorra egiteko ardura duena. Halako moduz egin behar du non leialki irudikatuko baititu udalaren aurrekontu-likidazioa, ondarea, finantza-egoera eta emaitzak, entitateari aplikatzekoa zaion finantza-informazio publikoari buruzko arau-esparruarekin bat. Bermatu egin beharko du, halaber, kontu orokorrean islatutako jarduerak, aurrekontu- eta finantza-eragiketak eta informazioa bat datozela aplikatu beharreko araudiarekin.

Udalaren erantzukizuna da, halaber, beharrezkotzat jotzen dituen barne kontroleko sistemak ezartzea, bermatu ahal izateko kontu orokorrean iruzurraren edo akatsen ondoriozko oker materialik ez dagoela eta egindako jardueran lege-urratzerik ez dagoela.

2021eko kontu orokorra 2022ko abenduaren 2an onetsi zuen Udalaren Osoko Bilkurak.

X. Nafarroako Kontuen Ganberaren erantzukizuna

Gure helburua da arrazoizko ziurtasun bat lortzea kontu orokorrean iruzur edo akatsen ondoriozko akats materialik ez egoteari buruz, bai eta gure iritzia duen auditoretza-txosten bat egitea ere.

Arrazoizko ziurtasuna, hain zuzen ere, ziurtasun maila handia da, baina ez du bermatzen kanpo kontroleko organoen araudiari jarraikiz egindako fiskalizazio batek beti atzemanen dituenik akats materialak edo ez-betetze adierazgarriak. Akatsak iruzurraren edo erroreen ondorio izan daitezke, edo legea ez betetzearen ondorio, eta akats materialtzat jotzen dira Kontuen Ganbera honen irizpideak aplikatuta, baldin eta zentzuz aurreikusi ahal bada txostenen erabiltzaileen erabaki ekonomikoetan eraginen dutela.

Fiskalizazioaren atal gisa, eta kanpo kontroleko organoen araudiarekin bat etorriz, gure iritzi profesionala aplikatzen dugu eta eszeptizismo profesionaleko jarrerari eusten diogu auditoretza osoan. Gainera:

* Iruzur edo akatsen ondoriozko akats materialak izateko arriskuak identifikatu eta baloratzen ditugu kontu orokorrean, auditoretzako prozedurak diseinatzen eta aplikatzen ditugu arrisku horiei erantzuteko, eta auditoretzako ebidentzia nahikoa eta egokia lortzen dugu gure iritziari oinarria emateko. Iruzurraren ondoriozko akats material bat ez atzemateko arriskua handiagoa da errorearen ondoriozko akats materialaren kasuan baino; izan ere, iruzurra dagoenean tartean izan daitezke kolusioa, faltsutzea, berariazko omisioak, berariazko adierazpen okerrak edo barne-kontrolaren saihestea.
* Fiskalizaziorako beharrezkoa den ezagutza lortzen dugu barne-kontrolari buruz, inguruabarren araberako auditoretza-prozedura egokiak diseinatze aldera, eta ez entitatearen barne-kontrolaren eraginkortasunari buruzko iritzia emateko xedez.
* Ebaluatzen dugu ea kontabilitate-politika egokiak aplikatu diren eta arrazoizkoak ote diren kontabilitateko zenbatespenak eta kudeaketa organoak horien arabera emandako informazioa.
* Kontu orokorraren aurkezpen orokorra, egitura eta edukia ebaluatzen ditugu, emandako informazioa barne, eta ea kontu horrek zehatz irudikatzen dituen transakzioak eta azpian dauden egitateak.

Entitateko gobernu organoarekin harremanetan aritzen gara gai hauen inguruan, besteak beste: planifikatutako auditoretza-proben norainokoa eta haiek egiteko unea, fiskalizazioan aurkitutako gorabehera adierazgarriak, eta fiskalizazioan zehar identifikatzen ahal ditugun barne-kontroleko akats adierazgarriak. Entitateko gobernu organoari jakinarazi zaizkion alderdien artean, zehazten dugu zein izan diren kontu orokorraren fiskalizazioan garrantzi handienekoak eta, horrenbestez, auditoretzako funtsezko gaiak.

XI. Muntako gomendioak

Egindako finantza-fiskalizazioaren ondorioz eta langileen nahiz administrazio-kontratazioaren arloetan egindako azterketaren ondorioz, honako gomendio hauek egin behar ditugu:

Gure gomendioak:

* *Balantzea deskoadratzea eragin duten gorabeherak identifikatzea eta ebaztea, bai eta udalaren kontabilitateko aplikazio informatikoaren bidez lortutako balantzearen eta kontuak igortzeko Nafarroako Foru Komunitateko Administrazioak ezarritako sistema informatikoan —IDECALen— ageri den balantzearen arteko aldea eragin dutenak ere.*
* *Osoko bilkurak onetsi beharreko kontu orokorraren espedientean jasotzea Nafarroako Toki Administrazioko Kontabilitate Instrukzio Orokorrak eskatutako dokumentazio guztia.*
* *Udalaren ondasun eta eskubide guztien inbentario balioztatua gaurkotzea eta onestea eta balantzean ageri diren ibilgetu-saldoekin bateratzea, eta kasuko amortizazioak egitea.*
* *Langileak hautatzeko eta kontratatzeko prozedura guztietan aplikatzea —bai eta aldi baterako edo/eta lanaldi partzialekoetan ere— araudiak ezarritako hautapen-prozedurak, publizitate, berdintasun, merezimendu eta gaitasun printzipioak errespetatuta betiere.*
* *Administrazio-kontratazioko espediente berriak izapidetzea aplikatzekoa den legedian ezarritako gehieneko indarraldia gainditu den kontratuen kasuan, eta plangintza egokiak egitea halako egoerak ekiditeko.*

Egin dugun fiskalizazio-lanaren ondorioz, fiskalizazioa egin bitarte aurkitutako beste auzi batzuei buruzko beste gomendio batzuk ere egin ditugu (4. eranskinean ageri dira).

José Javier García Logroño auditorea arduratu da lan honetaz, eta hark proposatuta eman da txosten hau, araudi indardunak ezarritako tramiteak bete ondoren.

*(Ignacio Cabeza del Salvador Nafarroako Kontuen Ganberako lehendakariak alboan ageri den egunean digitalki sinatua)*

1. gehigarria. Valtierrako Udalaren 2021eko Kontu Orokorraren laburpena

2021eko ekitaldiko aurrekontuaren likidazioaren egoera-orria

Gastu-aurrekontuaren betetzea Sailkapen ekonomikoa.

|  |  |  |  |  |  |  |  |
| --- | --- | --- | --- | --- | --- | --- | --- |
| Gastuak | Hasierako aurreikuspena | Aldak. | Behin betikokreditua | Aitorturikobetebeharrak | Ordainketak | Betetakoa (%) | %Ordainketak |
| 1. Langileak | 1.234.083 | 0 | 1.234.083 | 1.195.301 | 1.188.157 | 97 |  99  |
| 2. Ondasun eta zerbitzuetan egindako gastu arruntak | 1.431.010 | 1.000 | 1.432.010 | 1.436.619 | 1.277.941 | 100 |  89  |
| 3. Gastu finantzarioak | 2.505 | 0 | 2.505 | 1.726 | 1.726 | 69 |  100  |
| 4. Transferentzia arruntak | 190.805 | 0 | 190.805 | 160.030 | 119.928 | 84 |  75  |
| 5. Kontingentzia funtsa | 0 | 0 | 0 | 0 | 0 | 0 | - |
| 6. Inbertsioak | 940.840 | 1.785.373 | 2.726.213 | 768.804 | 676.191 | 28 |  88  |
| 7. Kapital transferentziak | 115.000 | 0 | 115.000 | 84.636 | 84.636 | 74 |  100  |
| 8. Finantza-aktiboak | 0 | 0 | 0 | 0 | 0 | 0 | - |
| 9. Finantza-pasiboak | 67.800 | 413.514 | 481.314 | 480.774 | 67.257 | 100 |  14  |
| Guztira | 3.982.043 | 2.199.887 | 6.181.930 | 4.127.890 | 3.415.836 | 67 |  83  |

Diru-sarreren aurrekontua betetzea. Sailkapen ekonomikoa.

|  |  |  |  |  |  |  |  |
| --- | --- | --- | --- | --- | --- | --- | --- |
| Diru-sarrerak | Hasierako aurreikuspena | Aldaketa | Behin betiko aurreikuspena | Aitortutako eskubide garbiak | Kobrantzak | % (%) | % Kobrantzak |
| 1. Zuzeneko zergak | 723.520 | 0 | 723.520 | 874.130 | 783.961 | 121 | 90 |
| 2. Zeharkako zergak | 60.000 | 0 | 60.000 | 57.921 | 55.022 | 97 | 95 |
| 3. Tasak, prezio publikoak eta beste diru-sarrera batzuk | 387.300 | 0 | 387.300 | 396.487 | 379.124 | 102 | 96 |
| 4. Transferentzia arruntak | 1.398.372 | 0 | 1.398.372 | 1.595.859 | 1.586.627 | 114 | 99 |
| 5. Ondarearen bidezko diru-sarrerak eta herri-lurren aprobetxamendua. | 830.725 | 0 | 830.725 | 831.585 | 184.941 | 100 | 22 |
| 6. Inbertsio errealak besterentzea | 241.680 | 0 | 241.680 | 4.100 | 4.100 | 2 | 100 |
| 7. Kapital-transferentziak | 340.528 | 143.400 | 483.928 | 292.264 | 164.579 | 60 | 56 |
| 8. Finantza-aktiboak | 0 | 2.056.487 | 2.056.487 | 0 | 0 | 0 | - |
| 9. Finantza-pasiboak | 0 | 0 | 0 | 0 | 0 | 0 | - |
| Guztira | 3.982.125 | 2.199.887 | 6.182.012 | 4.052.347 | 3.158.355 | 66 | 78 |

2021eko ekitaldiko aurrekontuaren emaitza

|  |  |  |  |
| --- | --- | --- | --- |
| Kontzeptua | 2020 | 2021 | Aldea (%) |
| Aitortutako eskubide garbiak | 4.040.149  | 4.052.347 | 0 |
| Aitortutako betebehar garbiak | 4.503.363 | 4.127.890 | -8 |
| ***Aurrekontu-emaitza*** | ***(463.214)*** | ***(75.544)*** | ***-84*** |
| Doikuntzak: |  |  |  |
| Finantzaketaren desbideratze positiboa | - | - | - |
| Finantzaketaren desbideratze negatiboa | 124.023 | 5.198 | -96 |
| Diruzaintzako gerakinarekin finantzatutako gastuak | 890.108 | 433.311 | -51 |
| ***Aurrekontu-emaitza doitua*** | ***550.916*** | ***362.965*** | ***-34*** |

2021eko diruzaintzako gerakinaren egoera-orria

|  |  |  |  |
| --- | --- | --- | --- |
| Kontzeptua | 2020 | 2021  | Aldea (%)  |
| ***(+) Kobratzeko dauden eskubideak*** | ***1.938.057*** | ***2.282.967*** |  *18*  |
| (+) Diru-sarreren aurrekontua: aurtengo ekitaldia | 695.329 | 891.556 |  28  |
| (+) Diru-sarreren aurrekontua: itxitako ekitaldiak | 487.328 | 510.237 |  5  |
| (+) Aurrekontuz kanpoko diru-sarrerak | 1.202.861 | 1.349.463 |  12  |
| (+) Ordainketen itzulketak | 5.461 | 3.968 | - 27  |
| (-) Bilketa zaileko eskubideak | -450.945 | -469.832 |  4  |
| (-) Aplikatzeko dauden diru-sarrerak | -1.977 | -2.425 | 23  |
| ***(-) Ordaintzeko dauden betebeharrak*** | ***-616.699*** | ***-1.029.355*** |  *67*  |
| (-) Gastuen aurrekontua: aurtengo ekitaldia | -310.152 | -712.054 |  130  |
| (-) Gastuen aurrekontua: itxitako ekitaldiak | -47 | -1.418 |  2.943  |
| (-) Aurrekontuz kanpoko gastuak | -303.965 | -315.784 |  4  |
| (-) Ordaintzeko dauden itzulketak | -2.535 | -99 | - 96  |
| (-) Aplikatzeko dauden gastuak | 0 | 0 | - |
| ***(+) Diruzaintzako funts likidoak*** | ***2.987.116*** | ***2.929.816*** | *- 2*  |
| ***(+) Finantzaketa-desbideratze metatu negatiboak*** | *0* | *5.198* | *-* |
| ***Diruzaintza-gerakina, guztira*** | ***4.308.474*** | ***4.188.627*** | *- 3*  |
|  Diruzaintza-gerakina, finantzaketa atxikia duten gastuak direla-eta | 0 | 0 | - |
|  Diruzaintza-gerakina, baliabide atxikiak direla-eta | 36.868 | 0 | -100 |
|  Gastu orokorretarako diruzaintzako gerakina | 4.271.606 | 4.188.627 | - 2  |

2021eko abenduaren 31ko egoera-balantzea

|  |  |  |  |  |  |  |  |
| --- | --- | --- | --- | --- | --- | --- | --- |
|   | Deskribapena | 2020 | 2021 |   | Deskribapena | 2020 | 2021 |
|  ***A*** | ***Ibilgetua*** | **26.079.452** | **27.000.397** | ***A*** | ***Funts berekiak*** | **17.646.993** | **31.636.529** |
| 1 | Ibilgetu materiala | 13.630.489 | 14.333.630 | 1 | Ondarea eta erreserbak | 6.744.434 | 6.900.674 |
| 2 | Ibilgetu ez-materiala | 285.354 | 285.389 | 2 | Ekitaldiko emaitza ekonomikoak (mozkina) | 12.693.975 | 13.541.031 |
| 3 | Erabilera orokorrerako azpiegitura eta ondasunak | 12.119.647 | 12.303.480 | 3 | Kapitaleko dirulaguntzak | 10.902.560 | 11.194.824 |
| 4 | Herri-ondasunak | 43.930 | 77.866 | ***B*** | ***Arrisku eta gastuetarako hornidurak*** | **0** | **0** |
| 5 | Ibilgetu finantzarioa | 32 | 32 | 4 | Hornidurak  | 0 | 0 |
|  ***B*** | ***Zenbait ekitalditan banatu beharreko gastuak*** | **0** | 0 | ***C*** | ***Epe luzeko hartzekodunak*** | **480.774** | **0** |
|  6 | Deuseztatu beharreko gastuak | 0 | 0 | 4 | Jesapenak, maileguak eta jasotako fidantzak eta gordailuak | 480.774 | 0 |
|  ***C*** | ***Zirkulatzailea*** | **5.420.158** | **5.718.809** | ***D*** | ***Epe laburreko hartzekodunak*** | **649.829** | **1.054.638** |
| 7 | Izakinak | 0 | 0 | 5 | Itxitako aurrekontuetako eta aurrekontuz kanpoko hartzekodunak | 647.852 | 1.052.213 |
| 8 | Zordunak\* | 2.433.042 | 2.788.993 | 6 | Aplikatzeko dauden partidak eta aldizkatzearen ondoriozko doitzeak | 1.977 | 2.425 |
| 9 | Kontu finantzarioak | 2.987.116 | 2.929.816 |   |   |   |   |
|   | Aktiboa, guztira | 31.499.610 | 32.719.206 |   | Pasiboa, guztira | 31.471.571 | 32.691.167 |

(\*) udalaren kontabilitateko aplikazio informatikoaren bidez lortutako balantzeko zenbatekoak, IDECAL sisteman ageri direnekin bat ez datozenak Horri buruzko xehetasunak, txosten honetako 4. gehigarriko 4.4.1 apartatuan

2021eko ekitaldiko emaitzen kontua

Ekitaldiko emaitza arruntak

|  |  |  |  |  |  |
| --- | --- | --- | --- | --- | --- |
| Deskribapena | 2020 | 2021 | Deskribapena | 2020 | 2021 |
| 3 | Hasierako izakinak | 0 | 0 | 3 | Azken izakinak | 0 | 0 |
| 39 | Izakinen prezioaren beherapenaren ondoriozko hornikuntzak (ekitaldiko hornikuntza) | 0 | 0 | 39 | Izakinen prezioaren beherapenaren ondoriozko hornikuntzak (ekitaldiko hornikuntza) | 0 | 0 |
| 60 | Erosketak | 0 | 0 | 70 | Salmentak | 426.949 | 456.785 |
| 61 | Langile gastuak | 883.129 | 890.881 | 71 | Jabetza- eta enpresa-errenta | 566.382 | 758.017 |
| 62 | Finantza-gastuak | 7.416 | 1.726 | 72 | Produkzioari eta inportazioari lotutako tributuak | 722.052 | 638.054 |
| 63 | Zergak | 0 | 0 | 73 | Errentaren eta ondarearen gaineko zerga arruntak | 156.038 | 163.149 |
| 64 | Lanak, hornidurak eta kanpo zerbitzuak | 1.158.780 | 1.436.315 |  |  |  |  |
| 65 | Gizarte-prestazioak | 280.106 | 304.724 | 75 | Ustiapenerako dirulaguntzak | 0 | 0 |
| 66 | Ustiapenerako dirulaguntzak | 0 | 0 | 76 | Transferentzia arruntak | 1.431.538 | 1.595.859 |
| 67 | Transferentzia arruntak | 189.712 | 160.030 | 77 | Kapitalaren gaineko zergak | 0 | 130.848 |
| 68 | Kapital-transferentziak | 84.331 | 84.636 | 78 | Bestelako diru-sarrerak | 30.086 | 13.270 |
| 69 | Amortizaziorako eta horniduretarako zuzkidurak | 0 | 0 | 79 | Beren helbururako aplikaturiko hornidurak | 0 | 0 |
| 800 | Ekitaldiko emaitza arruntak (saldo hartzekoduna) | 729.570 | 877.671 | 800 | Ekitaldiko emaitza arruntak (saldo zorduna) | 0 | 0 |
| Guztira | 3.333.044 | 3.755.982 | Guztira | 3.333.044 | 3.755.982 |

Ekitaldiko emaitzak

|  |  |  |  |  |  |
| --- | --- | --- | --- | --- | --- |
| Deskribapena | 2020 | 2021 | Deskribapena | 2020 | 2021 |
| 80 | Ekitaldiko emaitza arrunta (saldo zorduna) | 0 | 0 | 80 | Ekitaldiko emaitza arrunta (saldo hartzekoduna) | 729.570 | 877.671 |
| 82 | Ezohiko emaitza (saldo zorduna) | 0 | 0 | 82 | Ezohiko emaitza (saldo hartzekoduna) | 0 | 0 |
| 83 | Balore-zorroaren emaitzak (saldo zorduna) | 0 | 0 | 83 | Balore-zorroaren emaitzak (saldo hartzekoduna) | 0 | 0 |
| 84 | Itxitako aurrekontuetako eskubide eta betebeharren aldaketa | 609 | 30.615 | 84 | Itxitako aurrekontuetako eskubide eta betebeharren aldaketa | 0 | 0 |
| 89 | Mozkin garbia, guztira (saldo hartzekoduna) | 728.960 | 847.056 | 89 | Galera garbia, guztira(saldo zorduna) | 0 | 0 |
| Guztira | 729.570 | 877.671 |   | Guztira | 729.570 | 877.671 |

2. gehigarria. Valtierrako Udala

Valtierra Nafarroako Erriberako udala da, 49,9 km2 ditu eta 2.439 biztanle zeuzkan 2021eko urtarrilaren 1ean.

Batik bat osoko Bilkurak (11 kide), Tokiko Gobernu Batzarrak eta alkateak osatzen dute udal antolamendua. Sei informazio-batzorde ditu; horien artean, Kontuen Batzorde Berezia.

Udalak ez dauka ez erakunde autonomorik, ez sozietate publikorik, ez haren menpeko fundazio publikorik ere[[2]](#footnote-2).

Errege Bardearen Komunitateko entitate gozamen-kidea da Valtierra. Eta honako mankomunitate hauetan parte hartzen du:

* Erriberako Mankomunitatea, zeinaren bidez ematen baitira hondakinen bilketa eta tratamendurako zerbitzuak eta kale-garbiketako zerbitzua.
* Arguedas, Valtierra, Villafranca, Milagro eta Cadreitako Oinarrizko Gizarte Zerbitzuen Mankomunitatea, herritarrei informazioa, orientazioa eta gizarte-laguntzak bermatu behar diena gizarte-ingurune horretan bizi-kalitatea hobetzeko.
* Ebroko Kirol Mankomunitatea, kirol zerbitzuak emateko sortua.

Zerbitzu mankomunatu horiek guztiek 92.289 euroko gastua ekarri diote Udalari 2021ean.

Udala Nafarroako Erribera garatzeko Estrategietarako Partzuergoko kidea da (EDER Partzuergoa). Honako hauek dira, besteak beste, horren helburuak: jarduera ekonomikoa eta enplegua sustatzea, eskualdearen lehiakortasun-posizioa hobetzea eta eragile ekonomiko eta sozialek eskualdeak dituen arazoak konpontzeko orduan parte-hartze aktiboa izan dezaten aldeztea. Partzuergoa, estatutuek ezarri bezala, Tuterako Udalari atxikita dago. Valtierrako Udalak 4.828 euroko ekarpena egin zuen 2021ean.

Ondotik doan taulan, Udalak emandako zerbitzuak eta zerbitzu horietako bakoitza nola eman den ageri da:

|  |  |  |  |
| --- | --- | --- | --- |
| Zerbitzua | Udalaren zuzeneko kudeaketa | Zeharkako kudeaketa | Mankomunitatea |
| Argiteria publikoa  |  | x |  |
| Hilerria | x |  |  |
| Hondakinen bilketa |  |  | x |
| Bide-garbiketa\* | x |  | x |
| Edateko ura etxeetara hornitzea. | x |  |  |
| Estolderia | x |  |  |
| Hirigintza |  | x |  |
| Udaltzaingoa | x |  |  |
| Kulturaren sustapena eta kultur ekipamenduak | x |  |  |
| Ikastetxe publikoak mantentzea  | x |  |  |
| Turismo-jardueraren sustapena | x |  |  |
| Merkataritza ibiltaria | x |  |  |

\*Zuzeneko kudeaketa eta mankomunitatearen bidezkoa, biak batera baliatzen dira zerbitzua emateko.

3. gehigarria. Arau-esparrua

Honako arau hauek osatzen dute, funtsean, Valtierrako Udalari 2021ean aplikatzekoa zaion arau-esparrua:

* 2/2012 Lege Organikoa, apirilaren 27koa, aurrekontu-egonkortasunari eta finantza-iraunkortasunari buruzkoa.
* 7/1985 Legea, apirilaren 2koa, toki araubidearen oinarriak arautzen dituena.
* 38/2003 Lege Orokorra, azaroaren 17koa, dirulaguntzei buruzkoa.
* 3/2004 Legea, abenduaren 29koa, merkataritza-eragiketetako berankortasunaren aurkako neurriak ezartzen dituena.
* 39/2015 Legea, urriaren 1ekoa, administrazio publikoen administrazio prozedura erkideari buruzkoa.
* 40/2015 Legea, urriaren 1ekoa, sektore publikoaren araubide juridikoari buruzkoa.
* 11/2020 Legea, abenduaren 30ekoa, Estatuaren 2021eko Aurrekontu Orokorrei buruzkoa, enplegu publikoaren eskaintzari eta langileen kontratazioari dagokienez.
* 2/2015 Legegintzako Errege-dekretua, urriaren 23koa, Langileen Estatutuaren Legearen testu bategina onesten duena.
* 6/1990 Foru Legea, uztailaren 2koa, Nafarroako Toki Administrazioari buruzkoa, eta hura garatzeko erregelamenduzko xedapenak.
* 2/1995 Foru Legea, martxoaren 10ekoa, Nafarroako toki ogasunei buruzkoa, eta hura garatzeko erregelamenduzko xedapenak..
* 2/2018 Foru Legea, apirilaren 13koa, kontratu publikoei buruzkoa.
* 23/2018 Foru Legea, azaroaren 19koa, Nafarroako poliziei buruzkoa.
* 6/2020 Foru Legea eta 7/2020 Foru Legea, apirilaren 6koak, presako neurriak onesten dituztenak COVID-19ak eragindako inpaktuari aurre egiteko.
* 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko Langileen Estatutuaren testu bategina onesten duena, bai eta hura garatzeko erregelamenduzko xedapenak ere.
* 1/2017 Legegintzako Foru Dekretua, uztailaren 26koa, Lurraldearen Antolamenduari eta Hirigintzari buruzko Foru Legearen testu bategina onesten duena.
* 1998ko irailaren 21eko 270. eta 272. foru dekretuak, zeinak Nafarroako Toki Administraziorako aurrekontu eta gastu publikoari eta kontabilitateari buruzkoak baitira, eta irailaren 23ko 234/2015 Foru Dekretua, Nafarroako toki entitateen aurrekontu egitura onesten duena.
* Udalaren 2021eko aurrekontua betetzeko oinarriak eta Udalaren gainerako arauak.

4. gehigarria. Oharrak eta fiskalizazioaren aurkikuntza gehigarriak

Ondoren ohar eta argibide osagarri batzuk emanen ditugu, Ganbera honen ustez interesgarriak baitira fiskalizazio txosten honen hartzaile eta erabiltzaileentzat.

"XI. Muntako gomendioak" atalean jasotakoez gain, orobat gehitu ditugu Ganbera honen ustez Udalaren kudeaketa ekonomiko-administratiboa hobetzeko beharrezkoak diren beste gomendio batzuk.

4. eranskin honetan, urteen arteko konparazioak eta ratioak desitxuratuta ager ez daitezen, berriz sailkatu ditugu kapital-transferentzia bidezko diru-sarrera bati buruzko datuak; izan ere, Udalak oker kontabilizatu du, ez baita transferentzia arrunt bat (gehigarri honen 4.4.8 apartatuan azaltzen da hori).

4.1 2021eko aurrekontu orokorra

Valtierrako Udalaren Osoko Bilkurak 2020ko abenduaren 28an eman zion hasierako onespena 2021eko ekitaldiko Aurrekontu Orokorrari. Behin betiko onespena 2021eko martxoaren1eko Nafarroako Aldizkari Ofizialean (NAO, hemendik aurrera) argitaratu zen. Onetsitako behin betiko aurrekontua 2022ko azaroaren 15ean igorri zitzaion Nafarroako Foru Komunitateko Administrazioari (aurrerantzean, NFKA).

Alkateak 2020ko abenduaren 31n eman zuen ebazpen baten bidez luzatutako aurrekontua egon zen indarrean aurrekontu hori indarrean sartu zen arte.

Udalaren 2021erako hasierako aurrekontuak 3,98 milioi euroko diru-sarreren eta gastuen aurreikuspen hasierakoak jasotzen zituen.

Egindako aurrekontu-aldaketen ondorioz, zeinen bidez 2,20 milioi igo baitziren diru-sarrerak eta gastuak (hasierako kredituen ehuneko 55), behin betiko diru-sarrerek eta gastuek 6,18 milioi egin zuten.

*Aurrekontu-likidazioa*

2021eko aurrekontuaren likidazioa alkatearen 2022ko irailaren 22ko ebazpen baten bidez onetsi zen, eta kontu orokorra, berriz, Udalak 2022ko abenduaren 2an egindako osoko bilkuran; hain zuzen ere, legez ezarritako epearekiko atzerapen handiarekin bi kasuetan, likidazioa hurren ekitaldiko martxoaren 31 baino lehen onetsi behar baita, eta kontu orokorra, berriz, irailaren 1a baino lehen.

Gastuak 4,13 milioikoak izan ziren 2021ean —betetze-maila: ehuneko 67—, eta diru-sarrerak 4,05 milioikoak —betetze-maila: ehuneko 66—.

Ondotik heldu den taulan, udalaren gastua eta finantzaketa ehunekotan nola banatu ziren ageri da, bai eta aurreko ekitaldiarekiko konparazioa ere.

|  |  |  |  |  |  |
| --- | --- | --- | --- | --- | --- |
| Gastuaren izaera | 2020 | 2021 | Finantzaketa iturria | 2020 | 2021 |
| Langileak | 26 | 29 | Tributu bidezko diru-sarrerak | 28 | 29 |
| Ondasun eta zerbitzuetako gastu arruntak | 26 | 35 | Transferentziak | 45 | 47 |
| Transferentziengatiko gastuak | 6 | 6 | Ondare bidezko diru-sarrerak eta bestelakoak | 18 | 24 |
| Inbertsio errealak | 30 | 19 | Inbertsio errealen besterentzea | 8 | 0 |
| Finantza-zama | 12 | 12 |   |   |   |
| Guztira | 100 | 100 | Guztira | 100 | 100 |

Diru-sarreren iturri nagusia transferentziak eta zerga bidezko diru-sarrerak dira; hurrenez hurren, ehuneko 47 eta ehuneko 29. Urtetik urterako aldaketan, ondare bidezko diru-sarrerak eta bestelako diru-sarrerak ehuneko sei igo direla nabarmendu beharra dago.

Gastuak honako hauetan metatzen dira: ondasun eta zerbitzuetan egindako gastu arruntak (ehuneko 35) eta langileak (ehuneko 29). Urtetik urterako aldaketan, ondasun eta zerbitzuetan egindako gastu arrunten igoera eta inbertsio errealen jaitsiera nabarmendu behar dira.

*Aurrekontu-likidazioaren adierazleak*

Ondoren, 2020ko eta 2021eko ekitaldietako aurrekontu-likidazioarekin zerikusia duten adierazle batzuen alderaketa erakusten dugu:

|  |  |  |  |
| --- | --- | --- | --- |
| Adierazleak | 2020 | 2021 | Aldea (%) |
| Eskubide aitortuak | 4.040.149 | 4.052.347 | 0 |
| Aitortutako betebeharrak | 4.503.363 | 4.127.890 | -8 |
| Diru-sarrera arruntak (1. kapitulutik 5.era) | 3.305.715 | 3.555.982\* | 8 |
| Funtzionamendu gastuak (1., 2. eta 4. kapituluak) | 2.511.727 | 2.791.950 | 11 |
| Kapitaleko diru-sarrerak | 734.434 | 496.364\* | -32 |
| Kapitaleko gastuak | 1.441.697 | 853.440 | -41 |
| Saldo ez-finantzarioa | 79.308 | 405.231 | 411 |
| Aurrekontu-emaitza doitua | 550.916 | 362.965 | -34 |

(\*) Errege Bardeako Komunitatearen kapital-transferentziari buruzko zuzenketa egin da.

Aurreko bilakaeratik, honako hau nabarmendu behar dugu:

* Diru-sarrerak, guztira, aurreko ekitaldiko bertsuak dira; izan ere, diru-sarrera arrunten igoera —ondare bidezko diru-sarreretan metatua— ia-ia neutralizatzen du inbertsio errealak ez besterentzetik heldu den kapitaleko diru-sarreren jaitsierak.
* Gastuak 375.473 euro jaitsi ziren (ehuneko zortzi), inbertsio errealetako gastuen murrizketagatik batez ere.
* Aurrekontu-emaitza doitua 187.951 euro jaitsi zen (ehuneko 34).

*Gure gomendioa da aurrekontua, aurrekontu-likidazioa eta kontu orokorra legez ezarritako epeetan onestea eta NFKAra igortzea.*

4.2 Udalaren egoera ekonomiko-finantzarioa 2021-12-31n

Taula honetan, 2021eko ekitaldiko adierazle ekonomiko-finantzario batzuk azaltzen dira, eta aurreko ekitaldikoekin alderatzen:

|  |  |  |  |
| --- | --- | --- | --- |
| Adierazleak | 2020 | 2021\* | Aldaketa, ehunekotan |
| Aurrezki gordina | 793.988 | 764.033 | -4 |
| Finantza-zama | 549.939 | 482.500 | -12 |
| Aurrezki garbia | 244.049 | 281.532 | 15 |
| Finantza-zamaren indizea | % 17 | % 14 | -18 |
| Aurrezki gordinek diru-sarrera arrunten gainean zenbat egiten duten % | % 24 | % 22 | -11 |
| Zor bizia | 480.774 | 0 | -100 |
| Biztanle bakoitzeko zorra | 197 | 0 | -100 |
| Zorpetze maila (zor bizia/diru-sarrera arruntak) | % 15 | % 0 | -100 |
| Gastu orokorretarako diruzaintzako gerakina | 4.271.606 | 4.188.627 | -2 |
| Autonomia fiskala (tributuak/aitortutako eskubide garbiak) | % 30 | % 31 | 4 |
| Kobratzea zalantzazkoa den zordunen indizea (kobratzea zalantzazkoa den zordunen saldoa/kobratzeko dauden zordunak)\*100 | % 32 | % 26 | -17 |

 (\*) Errege Bardeako Komunitatearen kapital-transferentziari buruzko zuzenketa egin da.

(\*\*) 2021eko urtarrilaren 1eko biztanlerian oinarrituta egin da kalkulua bi ekitaldietan..

Taula horretan alderdi hauek azpimarra daitezke:

* Aurrezki gordina ehuneko lau jaitsi zen; izan ere, ondasun eta zerbitzuetan egindako gastu arruntak igotzetik heldu den funtzionamendu-gastuen igoera handia (ehuneko 11) diru-sarrera arruntena baino handiagoa izan da (ehuneko 8).
* 2021eko ekitaldi amaierako zor bizia —taulan ageri da— nulua izan bazen ere —hala ageri da txosten honetako IV. atalean azaltzen den salbuespenean (Finantza-auditoretzako iritziaren oinarria, salbuespenekin)—, data horretako egiazko zor bizia 413.517 eurokoa zen; hortaz, biztanle bakoitzeko zor bizia 170 eurokoa zen, eta zorpetze-maila, berriz, ehuneko 12koa. Dena den, kopuru horien 2021eko bilakaera aldekoa izan zen, eta maileguak 2022ko otsailean kitatu ziren.
* 2021ean, jaitsi egin zen finantza-zama. Aurrezki garbia positiboa izan zen, eta igo egin zen aurreko ekitaldiaren aldean. Arestiko paragrafoan adierazitako salbuespenean esandakoa kontuan hartuta, finantza-zama 68.983 eurokoa izanen zen, aurrezki garbia 695.049 eurokoa eta finantza-zamaren indizea ehuneko bikoa.
* Udalak munta handiko diruzaintza-gerakina dauka gastu orokorretarako —salbuespen horretan adierazitakoaren arabera, 4,60 milioikoa izanen zen—, halako moduan non ehuneko zortzi handitu baita aurreko ekitaldia ixtean zeukanaren aldean.

**Ondorioz**, Valtierrako udalaren finantza-egoera saneatua da. Aurrezki garbia positiboa da; horrek esan nahi du udalak behar adina baliabide sortzen dituela funtzionamendu-gastuei eta finantza-zamari aurre egiteko, zorpetze-maila jaitsi egin dela eta udalak munta handiko diruzaintza-gerakina daukala. Hortaz, hurrengo ekitaldietako aurrekontu-aldaketak finantzatzeko likidezia dauka.

4.3 Aurrekontu-egonkortasunaren eta finantza-iraunkortasunaren printzipioak.

COVID-19aren pandemiak ekarritako krisi sanitario, sozial eta ekonomikoa dela-eta, Europako Batzordearen gomendioei jarraituz, 2020ko urrian Diputatuen Kongresuak aparteko larrialdi bat gertatu zela adierazi zuen, aurrekontu-egonkortasunari eta finantza-iraunkortasunari buruzko araudian ezarritakoarekin bat. Horrenbestez, 2020-2021 aldirako etenda gelditu ziren aurrekontu-egonkortasunaren, zor publikoaren eta gastu-arauaren helburuak, nahiz eta hori ez den eragozpen izan toki entitateen zorpetze-operazioei buruzko baimenen araubidea mantentzeko.

Finantza-iraunkortasunaren printzipioak direla-eta:

a) Gastu-arau hori betetzearen ondorioei begira, kontuan hartuta txosten honetako IV. atalean azaldutakoa —Finantza-auditoretzako iritziaren oinarria, salbuespenekin— eta gehigarri honetako 4.4.11 apartatutan aipatzen den abala, Udalak 473.517 euroko egiazko zor bizia zeukan 2021eko abenduaren 31n; zenbateko horrek diru-sarrera arrunten ehuneko 13 egiten du, ehuneko 110eko muga baino askoz ere gutxiago, alegia.

b) Udalak ez du kalkulatzen hornitzaileei ordaintzeko batez besteko epea.

*Gure gomendioa da hornitzaileei ordaintzeko batez besteko epea hiru hilean behin kalkulatzea eta argitaratzea.*

4.4 Kudeaketa-alor garrantzitsuak

4.4.1 Alderdi orokorrak

* Organo kontu-hartzaileak ez du eragozpenik jarri ekitaldian.
* Izapidetu diren aurrekontu-aldaketak araudiarekin bat datoz. Halere, betebehar onartuak behin betiko kredituak baino handiagoak izan dira lau lotura-poltsatan —guztira, 112.721 euro—, ez baitira kasuko aurrekontu-aldaketak izapidetu.
* Osoko Bilkurak onetsitako kontu orokorraren espedientea osatu gabe dago, ez baititu jasotzen, besteak beste, egoera-balantzea eta galera eta irabazien kontua.
* IDECAL sisteman jasota datorren egoera-balantzean 13,60 milioiko deskoadratzea dago; horietatik, 13,54 milioi zor zaizkio "Ekitaldiko emaitza ekonomikoa" epigrafea jaso ez izanari udalaren kontabilitateko aplikazio informatikotik datuak transmititzean. Halaber, "Zordunak" epigrafeko saldoan 32.744 euroko aldea dago, IDECALen jasota datorren balantzearen eta udalaren kontabilitateko aplikazio informatikoaren bidez lortutakoaren artekoa. Aplikazio informatiko horren bidez lortutako balantzean, berriz, 28.039 euroko deskoadratzea dago aktiboaren eta pasiboaren artean. Deskoadratze hori aurreko ekitaldietatik heldu da, eta Kontu-hartzailetzak dio aplikazio informatiko horren parametrizazioaren akats batek eragindakoa dela.
* Udalaren zenbait banku-kontutan, legezko ordezkariek modu solidarioan balia ditzakete funtsak. Horietako batean, gainera, udalaren ordezkari gisa ageri den pertsonak jada ez dauka ordezkaritza hori hari egoztea eragin zuen kargua.
* Ez da jasota ageri Udalaren Lurzoru-ondarea osatzen duten ondasunen inbentarioa, eta horren erregistrorik ere ez da eratu. Hirigintza-hitzarmenen erregistrorik ere ez da eratu.

XI. atalean —"Muntako gomendioak"— hori dela-eta esandakoaz gain, honako hau gomendatzen dugu:

* *Egin beharrekoak diren aurrekontu-aldaketak garaiz izapidetzea, kredituen lotura juridikoko poltsak ez gainditzeko.*
* *IDECAL sisteman jasota datozen kontu orokorreko datuen osotasuna egiaztatzea, udalaren kontabilitateko aplikazio informatikotik datuak transmititzeko prozesua bukatuta dagoenean.*
* *Udalak finantza-entitateetan dauzkan legezko ordezkarien datuak gaurkotzea, eta beharrezkoak ez diren banku-kontuak kitatzea.*
* *Banku.kontuetako funtsak baliatu ahal izateko sinadura bateratua ezartzea.*
* *Hirigintza-hitzarmen Administratiboen Erregistroa eta Udalaren Lurzoru-ondarearen Erregistroa sortzea, Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Foru Dekretuan xedatutakoari jarraikiz.*

4.4.2 Langile gastuak

Udalaren langileria-gastuak 1,20 milioikoak izan ziren (behin betiko kredituen ehuneko 97); hau da, ekitaldiko betebehar onartu guztien ehuneko 29. Aurreko ekitaldiarekin alderatuta, ehuneko hiruko igoera izan dute.

Hurrengo taulan, gastu horiek xehakaturik eta aurreko ekitaldiarekiko alderaketa jaso dira:

|  |  |  |  |  |
| --- | --- | --- | --- | --- |
| Aurrekontu-partida | ABG 2020 | ABG, 2021 | Aldea | Aldea (%) 2021/2020 |
| Gobernu-organoen oinarrizko ordainsariak | 76.096 | 65.620 | -10.476 | -14 |
| Funtzionarioen oinarrizko ordainsariak | 346.841 | 400.995 | 54.154 | 16 |
| Lan-kontratudun finkoen ordainsariak | 12.822 | 16.362 | 3.540 | 28 |
| Aldi baterako langile lan-kontratudunen oinarrizko ordainsariak | 256.896 | 209.638 | -47.258 | -18 |
| Gizarte kuotak | 466.407 | 497.639 | 31.232 | 7 |
| Bestelako gizarte gastuak. | 3.704 | 5.046 | 1.342 | 36 |
| Guztira | 1.162.767 | 1.195.301 | 32.534 | 3 |

*Plantilla organikoa*

Udalaren plantilla organikoaren behin betiko onespena 2021eko ekainaren 21eko NAOn argitaratu zen.

2021eko abuztuan, 2019ko, 2020ko eta 2021eko plantilla organikoen aldaketa onetsi zuen udalak; horren bidez, zuzendu egin ziren Osoko Bilkurak uren arduradunaren lanpostuari eta zerbitzu anitzetako bi lanposturi esleitutako osagarriak.

Hona plantilla organikoko lanpostuak 2020ko eta 2021eko ekitaldiak ixtean:

|  |  |  |
| --- | --- | --- |
| Langileak | 2020 | 2021 |
| **Plantillako langileak**  | **15** | **15** |
| Beteta | 7 | 8 |
| Hutsik | 8 | 7 |
| Lanpostu hutsak lanpostu guztien gainean (%) | 53 | 47 |
| Bete diren lanpostu hutsak | 5 | 4 |
| Bete diren lanpostu hutsak (%) | 63 | 57 |
| Bete gabeko lanpostu hutsak | 3 | 3 |
| Bete gabeko lanpostu hutsak (%) | 37 | 43 |
| Aldi baterako kontratazioa (%) | 42 | 33 |

Egindako azterketaren ondorioz honako hau adierazi behar dugu, txosten honetako VIII. atalean jada esandakoaz gain —“Bestelako lege- eta erregelamendu-errekerimenduei buruzko informazioa”—.

* 2021eko ekitaldia ixtean zenbait pertsona zeuden lan-araubidean kontratatuta (kasu batzuetan, lanaldi osoan eta/edo zenbait urteko antzinatasunarekin), plantilla organikoan jasotzen ez diren zerbitzu anitzetako enplegatu-lanpostuetan eta musika eskolako irakasle lanpostuetan, udalaren egiturazko beharrizan iraunkorrei erantzuteko.
* Lan-araubidean kontratatutako langileei NFKAren eta haren menpeko erakunde autonomoen zerbitzuko langileen enpresaz gaindiko 2007ko hitzarmen kolektiboa aplikatzen zaie, baina udalak ez du berariazko akordiorik onetsi hitzarmen horri lotzeko, eta kontratuetan ez da halakorik jasotzen.
* Plantilla organikoak ez du zehazten lanpostuak zer araubide juridikori lotzen zaizkion.

*Lan-eskaintza publikoa, hautapen prozesuak eta aldi baterako kontratazioa*

2018tik 2021era bitarte, udalak lan-eskaintza publiko bakar bat onetsi zuen, 2019an hain zuzen ere, zeinean zerbitzu anitzetako enplegatuen bi lanpostu eta arkitekto teknikoaren lanpostu bat sartu baitziren. Ez da egin azken horren hautapen prozesuaren deialdirik.

2021ean bukatu zen zerbitzu anitzetako enplegatuen bi lanpostu horien hautapen prozesua, eta administrari-ofizialaren lanpostua aldi baterako betetzeko izangaien zerrenda egiteko hautapen prozesua egin da. Bi hautapen prozesu horiek aztertu ditugu, eta ez dugu gorabehera nabarmenik detektatu.

Orobat aztertu dugu ekitaldian egindako langileen kontratazioen lagin bat, eta ondorioztatu dugu ez dela betetzen publizitate, berdintasun, merezimendu eta gaitasun printzipioak betetzen direla bermatzen duen prozedura bat musika eskolako lanaldi partzialeko irakasle beharrizanak asetzera bideratutako kontratazioetan.

Enplegu publikoan behin-behinekotasuna murrizteko presako neurriei buruzko abenduaren 28ko 20/2021 Legetik heldu diren egonkortze-prozesuei dagokienez, Toki Administrazioaren eta Despopulazioaren Zuzendaritza Nagusiak 2022an egindako deialdian sartu dira idazkaritzako ea kontu-hartzailetzako lanpostuak.

*Langile-gastuaren egiaztapenak*

9 pertsonaren urriko nominako 11 kontzeptu berrikusi eta aztertu ditugu, guztira 22.798 euro egiten dutenak, honako xehetasun hauen arabera:

|  |  |
| --- | --- |
| Kontzeptua | Zenbatekoa |
| Oinarrizko soldata | 12.645 |
| Lanpostu osagarria | 4.394 |
| Gradua | 1.513 |
| Bateraezintasuneko osagarria | 1.274 |
| Aparteko orduak | 982 |
| Familia laguntza | 629 |
| Berariazko osagarria | 621 |
| Bosturtekoak | 307 |
| Arrisku bereziko osagarria | 168 |
| Lanaldiaren luzapeneko osagarria | 167 |
| Zuzendaritzako osagarria | 98 |
| Guztira  | 22.798 |

Oro har, Udaleko langileek behar bezala jaso dituzte aztertutako ordainsari-kontzeptuak, honako akats hauek gorabehera:

* Nafarroako Administrazio Publikoen Zerbitzuko langileen ordainsariei buruzko behin-behineko erregelamenduan ezarritakoa gainditzen duten aparteko orduak ordaintzen ditu udalak. Horiek kalkulatzeko moduaren arabera —modu hori 2018ko abenduaren 27ko eta 2019ko abenduaren 16ko osoko bilkuretan ezarri zen—, aparteko ordu bakoitzeko zenbatekoa oinarrizko ordainsari pertsonalak eta lanpostuari lotutako osagarriak kontuan hartuta ezartzen da.
* Pertsona batek aparteko orduengatiko ordainsariak eta lanaldiaren luzapeneko osagarria jaso ditu aldi berean, nahiz eta bateraezinak diren. Dena den, txosten hau egin den egunean, udalak itzulketa-espedientea abiarazi du.

Bestalde, 2022ko martxoan, udalak eta ordezkaritza sindikalak akordio edo itun misto bat sinatu zuten funtzionario, langile administrazio-kontratudun eta langile lan-kontratudunentzat (2022ko abuztuaren 2ko 153. NAO). Nafarroako Gobernuak akordio hori aurkaratu du administrazioarekiko auzien jurisdikzioan, uste baitu udala bere eskumen-eremuaz harago joan dela akordioa onestean.

XI. atalean —"Muntako gomendioak"— hori dela-eta esandakoaz gain, honako hau gomendatzen dugu:

* *Plantilla organikoan jasotako lanpostuen zerrenda eta horien ezaugarriak udalaren egiturazko beharrizanetara egokitzea.*
* *Lanpostu hutsen deialdia egitea, behin-behinekotasuna murrizteko.*
* *Lanpostu bakoitzaren araubide juridikoa zehaztea plantilla organikoan.*
* *Lan-kontratudunen kasuan, espresuki ezartzea kasuko hitzarmen kolektiboa aplikatuko dela, udala horri atxikitzeko akordioaren bidez edo kontratuetan hori jasota.*
* *Nafarroako Administrazio Publikoen Zerbitzuko langileen ordainsariei buruzko behin-behineko erregelamenduan ezarritakoarekin bat ordaintzea aparteko orduak.*

4.4.3 Ondasun eta zerbitzuetako gastu arruntak

Ondasun eta zerbitzuetako gastu arruntak 1,44 milioikoak izan ziren, ekitaldian onartutako betebehar guztien ehuneko 35, eta behin betiko kredituen ehuneko 100 gauzatu dira.

Ondotik doan taulan, ondasun eta zerbitzuen gastu arrunten kontzeptu nagusiak eta aurreko ekitaldiarekiko alderaketa jaso ditugu:

|  |  |  |  |  |
| --- | --- | --- | --- | --- |
| Deskribapena  | 2020ko AGB | ABG, 2021 | Aldea | Aldea (%)2021-2020 |
| 0-3 ikastetxea, kudeaketa zerbitzua | 133.647 | 159.014 | 25.366 | 19 |
| "La Quemada" ureztatzeko hornidura  | 93.607 | 109.520 | 15.912 | 17 |
| Kultur jarduerak | 26.979 | 80.325 | 53.346 | 198 |
| Argiteria publikorako energia elektrikoa | 42.821 | 64.653 | 21.832 | 51 |
| Ikastetxea, musika eskola eta liburutegia garbitzeko kontrata | 41.397 | 54.465 | 13.068 | 32 |
| "La Quemada" -ren mantentze-lanak | 56.759 | 54.255 | -2.503 | -4 |
| Herri-lurrak ureztatzeko uraren hornidura | 32.650 | 41.145 | 8.494 | 26 |
| Kirol-ikastaroetako gastuak | 33.803 | 36.955 | 3.151 | 9 |
| EUTEaren mantentze-lanak eta ustiapena | 38.006 | 35.140 | -2.866 | -8 |
| Kiroldegiko garbiketa eta atezaina | 31.979 | 34.750 | 2.771 | 9 |
| Udal arkitektoaren zerbitzu-sariak | 30.669 | 32.142 | 1.472 | 5 |

Ondasun eta zerbitzuetako gastu arrunta ehuneko 24 igo da aurreko ekitaldiaren aldean. Kultur jardueretako gastua nabarmen igo da; izan ere, COVID-19a dela-eta herriko festak bertan behera geratu zirenez, hainbat jarduera egin dira festen ordez. 0tik 3 urtera bitarteko zentroaren gastua igo da bertan unitate berri bat sortu delako batez ere. Orobat nabarmendu behar da argiteria publikoaren gastua igo izana, elektrizitatearen prezioa igo delako.

Gastuetako partida horiek direla-eta egindako azterketaren ondorioz azpimarratu behar da ezen, VIII. atalean jada esandakoaz gain —“Bestelako lege- eta erregelamendu-errekerimenduei buruzko informazioa”—, kirol-ikastaroetan egindako hainbat gastu daudela. Horien izaerari eta ekitaldian zehar egindako gastuari erreparatuta esan daiteke –kontuan hartuta hurrengo 48 hilabeteetarako aurreikusitako gastua– gainditu egiten dutela munta txikiko kontratuen araubide berezia baliatu ahal izateko muga, Kontratu Publikoei buruzko Foru Legearen 81. artikuluaren egungo idazketarekin bat.

XI. atalean —"Muntako gomendioak"— hori dela-eta esandakoaz gain, honako hau gomendatzen dugu: *kontratuaren balio zenbatetsia kalkulatzea (hurrengo 48 hilabeteetarako aurreikusitako gastua kontuan hartuta) horniduretako eta segidako prestazioko zerbitzuetako gastuen kasuan, eta kasuko lizitazio-prozedura izapidetzea.*

4.4.4 Inbertsioak

768.804 milioi euroko inbertsioak egin ziren, 2021eko betebehar onartuen ehuneko 19, alegia. Aurreko ekitaldiarekin alderatuta, ehuneko 43 jaitsi dira.

Betetze-maila ehuneko 28koa izan zen soilik behin betiko kredituetan, aurreikusitako inbertsiorik handienak ez baitziren ekitaldian esleitu.

Honakoak izan ziren udalak 2021ean egindako inbertsio nagusiak:

|  |  |
| --- | --- |
| Deskribapena  | ABG, 2021 |
| Eremu publikoak hobetzeko lurrak erostea | 148.915 |
| Futbol zelaian egindako inbertsioa | 119.861 |
| Ikastetxeko sarbideak egokitzea | 59.132 |
| Traktore txiki bat erostea | 44.528 |
| Zenbait eraikin botatzea | 41.587 |
| Bideetako inbertsioa | 39.558 |
| Iturriko pasealekua | 33.993 |
| Karabanen aparkalekua | 33.619 |
| Frontoiko aisiarako eremua | 32.872 |

Lehendabiziko bost partidetan sartutako gastuen lagin bat aztertu dugu, eta atera dugun ondorioa da gastuak oro har justifikatuta, onetsita, kontu-hartzailetzak aztertuta eta behar bezala kontabilizatuta eta ordainduta daudela.

4.4.5 Kontratuen lizitazioa eta adjudikazioa

2021eko honako lizitazio hauek berrikusi ditugu, bai eta haien adjudikazioa eta betetze-maila ere:

|  |  |  |  |  |  |
| --- | --- | --- | --- | --- | --- |
| Kontratua | Prozedura | Lizitatzaile kopurua | Lizitazioarenzenbatekoa\* | Adjudikazioaren prezioa\* | %Baja |
| Erabilera anitzeko pabiloia eraikitzeko eta Valtierrako 1. sektoreko UE 22 urbanizatzeko lanen erredakzioaren eta zuzendaritza fakultatiboaren proiektua idazteko laguntza teknikoa | Irekia, Europar Batasuneko atalasetik behera | 5 | 70.000 | 64.500 | 8 |
| Kabinadun traktore berri bat erostea Valtierrako Udalarentzat | Irekia, Europar Batasuneko atalasetik behera | 3 | 40.000 | 36.800 | 8 |
| Valtierrako "La Esperanza” gizarte etxeko taberna kudeatzea eta ustiatzea | Negoziatua, lizitazio deialdirik gabe | 2 | 34.800 | 34.800 | 0 |

\*Lizitazioaren zenbatekoak eta adjudikazioko prezioak ez dute barnean hartzen BEZa

Kontratuen lizitazioa eta adjudikazioa, bai eta horien betetzea ere, kontratuei buruzko legediarekin bat egin dira oro har, eta gastuak onetsita, kontu-hartzailetzak aztertuta, justifikatuta eta behar bezala kontabilizatuta eta ordainduta daude; halere, laguntza teknikoaren kontratuan eta traktore bat erostekoan ez da jasota ageri kontratazio organoaren txostenik (KPFLaren 102.4 artikulua), eta ez dira kontratazio mahaiaren aktak argitaratu.

*Gure gomendioa da agindutako dokumentazio guztiarekin osatzea kontratazio espedienteak, eta kontratazio mahaiaren aktak argitaratzea, KPFLan ezarritakoarekin bat.*

4.4.6 Transferentzia arruntetako eta kapital-transferentzietako gastuak

Transferentzia arruntengatiko betebehar onartuek 160.030 euro egin zuten 2021eko ekitaldian, gastu osoaren ehuneko lau, alegia. Kapitulu horretako gastua ehuneko 16 jaitsi da aurreko ekitaldiarekin alderatuta; izan ere, udalak kalte-ordain bati egin behar izan zion aurre ekitaldi horretan, parke fotovoltaiko bateko obren hasiera dela-eta.

Kapital-transferentziak, berriz, 84.636 eurokoak izan ziren guztira, gastu osoaren ehuneko bi, alegia. Gehien-gehienak zahar-etxe batentzako dirulaguntza bati zor zaizkio.

Transferentzia arrunten eta kapital-transferentzien gastuak osatzen dituzten partida nagusiak honako hauek dira:

|  |  |  |  |  |
| --- | --- | --- | --- | --- |
| Kapitulua | Aurrekontu-partida | ABG, 2020 | ABG, 2021 | 2021/2020 aldea (%) |
| Transferentzia arruntak | Oinarrizko gizarte-zerbitzuaren kudeaketa-gastuak | 53.936 | 56.555 | 5 |
| "La Plana" igerilekuen kudeaketarako dirulaguntza | 30.000 | 30.000 | 0 |
| Kapital-transferentziak. | Dirulaguntza Zahar-etxeko inbertsioak | 84.000 | 84.000 | 0 |

Hiru aurrekontu-partida horietan sartutako gastuak aztertu ditugu. Egindako azterketatik nabarmendu nahi dugu igerilekuetarako dirulaguntza izendunean ez dela jasota ageri hitzarmenak agindutako dokumentazio guztia aurkeztu duenik entitate onuradunak.

*Gure gomendioa da emandako dirulaguntzen justifikazioari buruzko kontrola hobetzea, halako moduan non hitzarmenak agindutako dokumentazio guztia Erregistro Orokorrean aurkeztea eskatuko baita, egindako azterketak euskarri dokumentala izan dezan.*

4.4.7 Tasak, prezio publikoak eta beste diru-sarrera batzuk

Udalaren tributu bidezko diru-sarrerak, 2021ean, 1,33 milioikoak izan dira, diru-sarreren guztien ehuneko 33, alegia. Horien artean, lurraren kontribuzio bidezkoak (ehuneko 35) eta tasak (ehuneko 30) —ur-hornidurari dagozkio ia erdiak— nabarmendu beharra dago.

Hurrengo taulan, horien xehakapena eta aurreko ekitaldiarekiko aldea jaso ditugu:

|  |  |  |  |  |
| --- | --- | --- | --- | --- |
| Kontzeptua | AEG 2020 | AEG 2021 | Guzt. gain. %AEG 2021 | 2021/2020 aldea (%) |
| **Zuzeneko zergak** | **754.829** | **874.130** | **66** | **16** |
| Landa-lurraren gaineko kontribuzioa | 61.764 | 54.332 | 4 | -12 |
| Hiri-lurren gaineko kontribuzioa | 438.580 | 413.607 | 31 | -6 |
| Trakzio mekanikoko ibilgailuen gaineko zerga | 155.055 | 163.149 | 12 | 5 |
| Hiri-lurren balioaren igoera | 0 | 130.848 | 10 | - |
| Jarduera ekonomikoen gaineko zerga | 98.446 | 112.195 | 8 | 14 |
| Ehiza-barruti pribatuaren aprobetxamendua  | 983 | 0 | 0 | -100 |
| **Zeharkako zergak** | **123.261** | **57.921** | **4** | **-53** |
| Eraikin, instalazio eta obren gaineko zerga | 123.261 | 57.921 | 4 | -53 |
| **Tasak, prezio publikoak eta beste diru-sarrera batzuk** | **372.129** | **396.487** | **30** | **7** |
| Tasak, prezio publikoak eta bestelako diru-sarrerak, guztira | 1.250.219 | 1.328.539 | 100 | 6 |

Tasa, prezio publiko eta bestelako diru-sarreretako eskubide onartuak aurreko ekitaldikoen oso antzekoak izan dira 2021ean. Nabarmentzekoa da lurraren kontribuzio bidezko diru-sarreren jaitsiera, udalak zerga-tasa jaistea erabaki izanaren ondorioz heldu dena, bai eta jarduera ekonomikoen gaineko zergaren bidezko diru-sarreren igoera ere, herrian jarduera berriak ezarri izanaren ondorioz heldu dena.

Hurrengo taulan ikus daitekeenez, Toki Ogasunei buruzko Foru Legean ezarritakoaren barruan daude zerga-tasak:

|  |  |  |  |
| --- | --- | --- | --- |
| Kontzeptua | Udala, 2020 | Udala, 2021 | 2/1995 FL |
| Lurraren kontribuzioa | 0,380 | 0,361 | 0,10 – 0,50 |
| Jarduera ekonomikoen gaineko zerga | 1,4 | 1,4 | 1 - 1,4 |
| Lurren balio-gehikuntza | 15 | 15 | 8 - 25 |
| Eraikuntza, instalazioak eta obrak | 4,80 | 4,50 | 2 - 5 |

2021ean indarrean egon den balorazio-ponentzia 2012an onetsi zen. Halere, horren berrikuspena 2021ean amaitu zen izapidetzen.

Zuzeneko eta zeharkako zerga bidezko diru-sarrera guztien lagin bat berrikusi dugu. Horren bidez egiaztatu dugu ezen, orokorrean, zergen likidazioa eta haien diru-bilketa ordenantzei eta kasuko arauei jarraituz egin direla. Dena den, honako hauek nabarmendu behar ditugu:

* Aldizkako tributuak biltzeko erroldak ez ditu Tokiko Gobernu Batzarrak onesten.
* 2022a ixtean, agentzia betearazleari igorri gabe zeuden 2021eko ekitaldian kobratzeke zeuden tributuen zerrendak, nahiz eta 2022ko urrian ordainketa erreklamatzeko gutunak bidali ziren, berandutze-interesak eta errekarguak aplikatu gabe baina.
* Udalak ez dauka tributuen kontrolerako planik.
* Ez dago tasa eta prezio publikoekin ordaintzen diren kostuei buruzko azterketarik.

Gure gomendioak:

* *Aldizkako tributuak biltzeko erroldak onestea Tokiko Gobernu Batzarraren akordio bidez, aurrekontua betetzeko oinarrietan ezarritakoarekin bat.*
* *Tributuak biltzean, berandutze-interesak eta errekarguak aplikatzea Nafarroako Tributuei buruzko abenduaren 14ko 13/2000 Foru Lege Orokorrarekin bat, eta kobratu gabeko tribuak agentzia betearazleari igortzea, modu sistematikoan igorri ere, ekitaldi bakoitzaren amaieran gutxienez.*
* *Tributuen kontrolerako plana bat onestea, Nafarroako Tributuei buruzko abenduaren 14ko 13/2000 Foru Lege Orokorrarekin bat.*
* *Kostuen azterlanak taxutzea eta onestea, tasen zenbatekoa justifikatzeko.*

4.4.8. Transferentzia arruntengatiko diru-sarrerak.

Kapitulu honetan 1,60 milioiko eskubideak kontabilizatu dira; horien artean, kapital-dirulaguntza bati dagozkion 200.000 euro sartu dira bidegabeki. Gainerako 1,40 milioiek udalak ekitaldian onartutako eskubideen ehuneko 34 egiten dute. Toki entitateek Nafarroako tributuetan parte hartzeko duten funtsetik dator horien ehuneko 51.

Jarraian, 2021eko ekitaldian jasotako transferentzia arrunt nagusiak jaso ditugu:

|  |  |  |  |  |
| --- | --- | --- | --- | --- |
| Aurrekontu-partidak | Aitortutako eskubide garbiak, 2020 | AEG 2021 | Aldea 2021/2020 | Aldea (%), |
| TENTPFean parte hartzea | 713.129 | 715.269 | 2.139 | 0 |
| Montepioen kostuaren finantzaketa | 228.486 | 252.472 | 23.985 | 10 |
| Errege Bardea dirulaguntza | 200.000 | 200.000\* | 0 | 0 |
| 0-3 zentroaren funtzionamendu gastuetarako dirulaguntza | 84.345 | 100.829 | 16.483 | 20 |
| Eguzki-parkeko argiteria publikorako dirulaguntza | 51.524 | 35.000 | -16.524 | -32 |
| Udalkideen bertaratzea ordaintzeko dirulaguntza | 33.954 | 34.055 | 102 | 0 |

(\*) Errege Bardeako Komunitatearen kapital-transferentziari buruzko zuzenketa egin da.

Transferentzia arrunten bidezko diru-sarrerak ehuneko bi jaitsi ziren aurreko ekitaldiarekin alderatuta. Urtetik urterako konparazioa egitean, deigarria da "eguzki-parkeko argiteria publikorako dirulaguntza" hitzarmenaren bidezko diru-sarreren jaitsiera, 2020an bi ekitalditako eskubideak onartu izanari zor zaiona.

Aurrekontu-partida horiek osatutako lagin bat aztertu dugu. Egindako lanean ondorioztatu dugu aplikatzekoa den araudiarekin bat izapidetu, kudeatu eta kontabilizatu direla oro har transferentzia arrunten bidezko diru-sarrerak, salbu eta Errege Bardeako Komunitatearen kapital-dirulaguntzaren kapituluan bidegabeki kontabilizatutakoa, arestian aipatu duguna.

4.4.9. Ondare bidezko diru-sarrerak

Ondare bidezko diru-sarrerak 831.585 eurokoak izan ziren, udalaren diru-sarrera guztien ehuneko 21, alegia. Horietatik, ia erdia "La Quemada" herri-lurreko aprobetxamendutik heldu dira.

Hurrengo taulan, kapitulu honetako diru-sarrera nagusiak jaso ditugu:

|  |  |  |  |  |
| --- | --- | --- | --- | --- |
| Aurrekontu-aplikazioak | AEG 2020 | AEG 2021 | Aldea 2021/2020 | Aldea (%), |
| "La Quemada" herri-lurreko aprobetxamendua | 307.226 | 409.656 | 102.430 | 33 |
| *Soto* eta *Monte* lurzatien aprobetxamendua | 135.300 | 143.273 | 7.973 | 6 |
| Parke fotovoltaikoko lurren errentamendua | 78.967 | 78.572 | -395 | 0 |
| Parke eolikoaren kanona | 0 | 65.198 | 65.198 | - |
| Herri-lurretako larreen aprobetxamendua | 52.462 | 52.946 | 484 | 1 |

Ondare bidezko diru-sarrerak ehuneko 33 igo ziren aurreko ekitaldiarekin alderatuta. Nabarmentzekoa da herri-lurretako aprobetxamendutik heldu diren diru-sarreren igoera, 2021ean onartutako eskubideak urte osoari dagozkionak direlako, eta aurreko ekitaldian, aldiz, herri-lurrean egindako adjudikazio berriaren osteko zortzi hilabeteei soilik. Orobat nabarmentzekoak dira haize-parketik heldu diren diru-sarrerak, lehenbizikoz igarri direnak ekitaldi honetan, urtea amaitutakoan likidatzen baitira, eta parkea 2020an jarri zen abian.

Taulako lehendabiziko lau partidatan jasotako diru-sarreren lagin bat aztertu dugu, eta ondorioa da aplikatzekoa den araudiarekin bat izapidetu eta kudeatu direla oro har ondarte bidezko diru-sarrerak.

4.4.10. Kapital-transferentzien bidezko diru-sarrerak

Kapitulu honetan 292.264 euroko eskubideak kontabilizatu dira, nahiz eta horiei gehitu egin beharko litzaizkiekeen Errege Bardeako Komunitatearen kapital-transferentziei dagozkien 200.000 euro, lehenago aipatu bezala. Diru hori zenbatuta, udalak 492.264 euroko diru-sarrerak izan zituen kapital-transferentzien bidez, udalak ekitaldian onartutako eskubideen ehuneko 12, alegia; diru-sarrera horiek ehuneko 24 igo dira aurreko ekitaldiarekin alderatuta.

Jasotako kapital-transferentzia nagusiak honako hauek izan ziren:

|  |  |
| --- | --- |
| Aurrekontu-partidak | Aitortutako eskubide garbiak, 2021 |
| Errege Bardearentzako dirulaguntza, inbertsioa egiteko | 200.000\* |
| TIP dirulaguntza "cabezo junta" eta "la higuera" | 93.081 |
| Nafarroako Gobernuaren dirulaguntza - Funts Berezia 2020 | 86.528 |
| Zuzeneko dirulaguntza, ikastetxeko eta 0-3 zentroko sarbideak | 40.000 |
| Abeltegirako ekarpena, ura kanalizatzeko | 31.298 |

(\*) Errege Bardeako Komunitatearen kapital-transferentziari buruzko zuzenketa egin da.

Lehendabiziko hiru partidek osatutako lagin bat aztertu dugu, eta ondorioa da kapital-dirulaguntzetatik heldu diren diru-sarrerak aplikatzekoa den araudiarekin bat izapidetu eta kudeatu direla oro har, nahiz eta udalak 86.528 euroko eskubideak onartu dituen ekitaldi honetan, "tokiko ekonomia bultzatzeko inbertsioetarako kapital transferentzien aparteko funtseko" laguntzari dagozkionak. Kasuko inbertsioak egiteko epea 2021era bitartekoa bazen ere, dirulaguntza hori 2020ko irailean eman eta kobratu zen; hortaz, horren eskubideak ekitaldi horretan onartu beharrekoak ziren.

*Gure gomendioa da transferentzien eta dirulaguntzen bidezko eskubideak kobratzen diren unean bertan onartzea edo, bestela, dirulaguntza eman duen entitateak betebeharra onartu izanaren froga dagoenean.*

4.4.11. Udalak emandako abala

2021a ixtean, udala kirol-elkarte batentzako abal-emaile gisa ageri da mailegu batean (maileguaren printzipala 60.000 eurokoa da), baina kontu orokorrak ez du horri buruzko inolako informaziorik ematen.

*Gure gomendioa da udalak emandako indarreko abalei buruz informatzea, Nafarroako Toki Administraziorako Kontabilitate Instrukzio Orokorrean ezarritakoarekin bat.*

1. Berriz esleitu da 2022aan. [↑](#footnote-ref-1)
2. "La Esperanza" gizarte-etxea erakunde autonomoa 2016an desegin zen, nahiz eta oraindik ere ageri den Ogasun Ministerioaren mendeko Tokiko Sektore Publikoko Entitateen Inbentarioan. [↑](#footnote-ref-2)